ПРАВИЛНИК ЗА ДЕЙНОСТТА
НА ОБЩИНСКО СОЦИАЛНО ПРЕДПРИЯТИЕ „ОЗЕЛЕНЯВАНЕ И БЛАГОУСТРОЯВАНЕ”

[bookmark: _GoBack]	Приет е от Общински съвет – Котел с Решение № 610/18.04.2018 г.; изм. и доп. с Решение № 858/26.08.2019 г. и Решение № 883/30.09.2019 г., на Общински съвет – Котел.

РАЗДЕЛ I
ОБЩИ ПОЛОЖЕНИЯ

	Чл.1. Този правилник урежда предмета на дейност, структурата, числения състав, управлението му, правата и задълженията на Общинско социално предприятие за озеленяване и благоустройство по отношение на предоставеното му общинско имущество. 
	Чл.2. (1) Общинското социално предприятие е създадено с Решение № 610 от Протокол № 43 от 18.04.2018 г. на Общински съвет - Котел. 
	(2) Общинското социално предприятие е специализирано звено към Общината с предмет на дейност озеленяване и благоустрояване. 
	(3) Общинското социално предприятие не е самостоятелно юридическо лице и осъществява дейността си от името на Община Котел в рамките на предоставените му пълномощия.
	(4) Общинското социално предприятие осъществява дейността си въз основа на настоящия правилник  и в съответствие със Закона за общинската собственост и приети от Общински съвет - Котел подзаконови актове.
	(5) Общинското социално предприятие осъществява дейността си под наименованието - Общинско социално предприятие „Oзеленяване и благоустрояване".
	(6) Oбщинското социално предприятие е второстепенен разпоредител с бюджетни кредити.
	(7) (нова, приета с Решение № 858/26.08.2019 г. на Общински съвет - Котел) В дейността си ползва собствен печат.


РАЗДЕЛ II
ПРЕДМЕТ НА ДЕЙНОСТТА

	Чл.3. Предмет на дейността на Общинско социално предприятие „Озеленяване и благоустрояване“ е:
1. Косене на зелените площи, поддържане поречията и коритата на реките; 
1. Поддържане на зелените ивици и дървесните насаждания по улиците и пътищата на града и другите населени места в общината;
1. Извършване на ремонтни дейности в имоти общинска собственост; 
1. Поддръжка на обществени паркови, улици, градини и др., в т. ч. поддържане на парковата мебел и елементите на градското обзавеждане.

РАЗДЕЛ III
ОСНОВНИ ЦЕЛИ И ФУНКЦИИ 

	Чл.4. (1) Основната цел на Общинското социално предприятие е осигуряване на заетост на лица в неравностойно положение на пазара на труда и други социално изключени лица.
	(2) Общинското социално предприятие изпълнява следните функции:
       	1.Организира и осигурява необходимите условия за осъществяване на основната си дейност – озеленяване и благоустройство в населените места на община Котел.
       	2.Осигурява необходимата техническа и материално - счетоводна отчетност за реализация на дейностите в Общинското социално предприятие.

РАЗДЕЛ IV
СТРУКТУРА И СЪСТАВ НА СОЦИАЛНОТО ПРЕДПРИЯТИЕ. ВЗАИМООТНОШЕНИЯ С ОБЩИНСКАТА АДМИНИСТРАЦИЯ
	
Чл.5. (1) (нов приет с решение № 858/26.08.2019 г. на Общински съвет - Котел) Определеният числен състав може да се увеличава или намалява в зависимост от необходимостта и възможностите на общинското социално предприятие.
Чл.6. Организационно-управленската структура и числения състав на предприятието е, както следва:
1. Директор - 1 щатна бройка;
1. (изм. с Решение № 858/26.08.2019 г. на Общински съвет - Котел) Счетоводител, човешки ресурси – 1 щатна бройка;
1. (изм. с Решение № 858/26.08.2019 г. на Общински съвет - Котел) Работник озеленяване – 6 щатни бройки;
1. (изм. с Решение № 858/26.08.2019 г. на Общински съвет - Котел) Работник строителство – 8 щатни бройки;
1. (изм. с Решение № 858/26.08.2019 г. на Общински съвет - Котел) Техник озеленител – 1 щатна бройка;
1. (изм. с Решение № 858/26.08.2019 г. на Общински съвет - Котел) Домакин – 1 щатна бройка;
1. (отм. с Решение № 858/26.08.2019 г. на Общински съвет - Котел);
1. (отм. с Решение № 858/26.08.2019 г. на Общински съвет – Котел и Решение № 883/30.09.2019 г. на Общински съвет - Котел); 
1. (отм. с Решение № 858/26.08.2019 г. на Общински съвет - Котел).

(изм. с Решение № 858/26.08.2019 г. на Общински съвет - Котел) Обща численост: 18 щатни бройки.

РАЗДЕЛ V
УПРАВЛЕНИЕ
	
	Чл.7. Кметът на община Котел:
(1) Утвърждава длъжностно щатно разписание, както и други документи произтичащи от дейността на предприятието.
(2) Назначава директора на Общинското социално предприятие след проведен конкурс и сключва индивидуален трудов договор с него, съгласно Кодекса на труда.
(3) (изм. с Решение № 858/26.08.2019 г. на Общински съвет - Котел) Извършва всички промени, свързани с трудовото законодателство по отношение на длъжността     “Директор“.
(4) Извършва всички промени, свързани с Кодекса на труда. 
	Чл.8.  Директорът на Социалното предприятие:
	(1) Управлява дейността на предприятието съгласно действащото законодателство, решенията на общинския съвет и заповедите на кмета на общината.
	(2)  Отговаря за цялостната организация, координация и управление на дейностите, свързани с озеленяване и благоустрояване на населените места в общината.
(3)  Координира и контролира своевременното производство на качествена продукция.
(4) Организира поддръжката и ремонта на материалната база на общинското социално предприятие.
(5) Провежда необходимите мероприятия за осигуряване на техническа безопасност, противопожарна охрана и опазване на околната среда.
(6) Осъществява контакт с органи и институции, които имат отношение към изпълнението на дейностите в общинското социално предприятие. 
(7) (нова, приета с Решение № 858/26.08.2019 г. на Общински съвет - Котел) Сключва, изменя и прекратява трудовите договори със служителите и работниците на общинското социално предприятие.
(8) (нова, приета с Решение № 858/26.08.2019 г. на Общински съвет - Котел) Изготвя Правилник за вътрешния трудов ред и други вътрешни актове, свързани с предмета на дейност.
(9) (нова, приета с Решение № 858/26.08.2019 г. на Общински съвет - Котел) Контролира състоянието на финансовата отчетност.
(10) (нова, приета с Решение № 858/26.08.2019 г. на Общински съвет - Котел) Ежемесечно дава отчет пред кмета на Община Котел за извършената дейност, както и всички счетоводни отчети.
(11) (нова, приета с Решение № 858/26.08.2019 г. на Общински съвет - Котел) Директорът на общинското социално предприятие се замества при отсъствието му поради ползване на законоустановен отпуск, командировка, отпуск по болест или други случаи от посочено от кмета на общината лице.
(12) (нова, приета с Решение № 858/26.08.2019 г. на Общински съвет - Котел) Директорът няма право от свое или от чуждо име да извършва търговски сделки, без писменото съгласие или възлагане от кмета на общината.
(13) (нова, приета с Решение № 858/26.08.2019 г. на Общински съвет - Котел) За осъществяване на своите правомощия, директорът на общинското социално предприятие, издава заповеди.


РАЗДЕЛ VI
ФИНАНСОВИ ВЗАИМООТНОШЕНИЯ С ОБЩИНА КОТЕЛ

	Чл.9. При създаването му, дейността на Общинското социално предприятие се осъществява чрез финансиране от Оперативна програма „Развитие на човешките ресурси”, а след приключване на проекта със средства от общинския бюджет и собствени приходи.
	Чл.10. Общинското социално предприятие осъществява счетоводната си дейност съгласно изискванията на Закона за счетоводството и утвърдена счетоводна политика на Община Котел.
Чл.11. (нов, приет с Решение № 858/26.082019 г. на Общински съвет - Котел) 
(1) Финансовите средства, предвидени в бюджета на общинското социално предприятие са за покриване на разходи за:
т.1. Възнаграждения и осигуровки;
т.2. Издръжка – стоки, материали, горива и други;
т.3. Допълнителни и съпътстващи дейности.
Чл.12. Цялостният контрол по изпълнение на дейността на Общинското социално предприятие се осъществява от кмета на общината. Той може да делегира своите права със заповед на определено от него лице.
Чл.12а. (нов, приет с Решение № 858/26.08.2019 г. на Общински съвет - Котел) Общинското социално предприятие осъществява счетоводната си дейност съгласно изискванията на Закона за счетоводството и утвърдена счетоводна политика на Община Котел.
Чл.12б. (нов, приет с Решение № 858/26.08.2019 г. на Общински съвет - Котел) Изготвя финансовите отчети в сроковете, определени от Министерството на финансите.


РАЗДЕЛ VII
ИМУЩЕСТВО

	Чл.13. За осигуряване на условия за осъществяване дейността на общинското социално предприятие, Общински съвет Котел предоставя за ползване и управление общинско имущество.
	Чл.14. Общинското социално предприятие използва предоставеното имущество за изпълнение предмета на дейността си и не може да го използва за други цели, да го преотстъпва на трети лица.

ДОПЪЛНИТЕЛНИ РАЗПОРЕДБИ

	§ 1. По смисъла на този правилник:
„социално предприятие“ означава предприятие, независимо от правната му форма, което: 
	а) в съответствие със своя правилник, има за основна цел постигането на измеримо, положително социално въздействие, а не генерирането на печалба за своите собственици и което: 
-предоставя услуги или стоки, които генерират социална възвръщаемост 
 и/или 
-използва метод за производство на стоки или услуги, който въплъщава неговата социална цел; 
	б) използва своята печалба на първо място  за постигането на основната си цел; 
	в) се управлява по предприемачески, отчетен и прозрачен начин;
	2. Под социална възвращаемост следва да се разбира действия и/или дейности, насочени към подобряване качеството на живот на уязвими групи. Под социална възвращаемост не се разбира и не следва да се включват дарения и благотворителност. 
Под понятието „на първо място“ следва да се разбира минимум 51 % от печалбата, която трябва да се насочва към основната цел на социалното предприятие. Основната цел на социалното предприятие трябва да води до постигане на измеримо положително социално въздействие.  

ЗАКЛЮЧИТЕЛНИ РАЗПОРЕДБИ

	§ 2. Този правилник се приема на основание чл. 21, ал. 2 от Закона за местното самоуправление и местната администрация и чл. 52, ал. 2, ал. 3 и ал. 4 от Закона за общинската собственост.
	§ 3. Правилникът е приет с Решение № 610 от Протокол № 43 от 18.04.2018 г . на Общински съвет Котел и влиза в сила от датата на Решението.
	§4. Изменения и допълнения в правилника се правят с решение на Общински съвет Котел.
	§ 5. За неуредени в настоящия правилник въпроси Общински съвет Котел  - приема отделни решения. 
	§ 6. Контролът по изпълнението на този правилник се осъществява от Кмета на общината и/или определени от него лица. 





				Председател на Общински съвет - Котел:
								            (Христина Чолакова)
